FINNOMENA Market Alert: บอนด์ยีลพุ่งส่งตลาดหุ้นญี่ปุ่นร่วงแรงกว่า 2% - FINNOMENA
ดัชนี Nikkei 225 และ TOPIX ปรับตัวลงกว่า 2.13% และ 2.54% ตามลำดับ หลังอัตราผลตอบแทนพันธบัตรรัฐบาลสหรัฐฯ อายุ 10 ปี ปรับตัวขึ้นมาที่ 1.881% นับเป็นจุดสูงสุดนับตั้งแต่ปี 2020 จากความกังวลเกี่ยวกับการปรับขึ้นอัตราดอกเบี้ยของ Fed
19 ม.ค. 2565

เช้านี้ (19 ม.ค.) ดัชนี Nikkei 225 ปรับตัวลงกว่า 2.13% ขณะที่ ดัชนี TOPIX ลดลง 2.54% หลังอัตราผลตอบแทนพันธบัตรรัฐบาลสหรัฐฯ อายุ 10 ปี ปรับตัวขึ้นมาที่ 1.881% นับเป็นจุดสูงสุดนับตั้งแต่ปี 2020 จากความกังวลเกี่ยวกับการปรับขึ้นอัตราดอกเบี้ยของธนาคารกลางสหรัฐฯ (Fed)
เมื่อวานนี้ (18 ม.ค.) ตลาดหุ้นญี่ปุ่นฟื้นตัวขึ้นมาเล็กน้อยหลังธนาคารกลางญี่ปุ่นยังคงท่าทีการใช้นโยบายการเงินผ่อนคลายต่อไปสวนทางธนาคารกลางทั่วโลก รวมถึงมีการปรับประมาณการอัตราเงินเฟ้อจาก 0.9% มาที่ 1.1% แต่ยังต่ำกว่าอัตราเงินเฟ้อเป้าหมายที่ 2%
FINNOMENA Investment Team มองว่าแนวโน้มนโยบายการเงินสหรัฐฯ สร้างแรงกดดันต่อตลาดหุ้นญี่ปุ่น เช่นเดียวกับสถานการณ์การแพร่ระบาดของ COVID อย่างไรก็ตาม ปัจจัยเหล่านี้เป็นปัจจัยระยะสั้นถึงกลาง ในด้านอัตราเงินเฟ้อแม้ BOJ จะปรับประมาณการเพิ่มขึ้นแต่ยังอยู่ในระดับที่ไม่กดดันสภาพเศรษฐกิจและทิศทางนโยบายการเงิน จึงแนะนำทยอยสะสมหุ้นญี่ปุ่นตามคำแนะนำ Long Term Tactical Call ก่อนหน้านี้
Source: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ญี่ปุ่น
ตลาดหุ้น
ตลาดหุ้นญี่ปุ่น
แชร์บทความ: